
	[image: ]
	

4980  Златоград, област Смолян, ул. ”Стефан Стамболов” № 1
тел: 03071  2048; www.zlatograd.bg е-mail:  obs_zlatograd@abv.bg


Изх. № ОС – 1405 / 20.12.2024 г.

ДО

ОБЩИНСКИ СЪВЕТ

ЗЛАТОГРАД



ДОКЛАДНА ЗАПИСКА

от Емилия Кръстева- председател на ОбС Златоград

Относно: Предложение за Проект за изменение и допълнение на „Наредба за определянето и администрирането на местните такси и цени на услуги на територията на Община Златоград”.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	
 Предлагам за обсъждане и приемане Проект за изменение и допълнение на „Наредба за определянето и администрирането на местните такси и цени на услуги на територията на Община Златоград”.
Проектът е изготвен на основание чл.21, ал.1, т.7 и ал.2 от ЗМСМА, както и чл.9 от Закона за местните данъци и такси. 
І. Причини и мотиви, които налагат изменение и допълнение на наредбата:
Наредбата за определяне и администриране на местните такси и цени на услуги на територията на Община Златоград урежда отношенията, свързани с определянето и администрирането на местните такси и цени на предоставяни на физически и юридически лица услуги. Наредбата е приета с решение № Ж 518/ 08.06.2017г.  на Общински съвет – Златоград и за периода от приемането й е многократно изменяна и допълвана в съответствие с промените в нормативната уредба. 
Според чл.6, ал.2 от Закона за местните данъци и такси за всички услуги и права, предоставяни от общината, с изключение на тези, за които са определени местни такси, общинският съвет определя цена. Съгласно чл.8 ал. 3 от Закона за местни данъци - размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес. При проведено заседание на ПК по Бюджет и финанси към ОбС Златоград, на 11.11.2024 година се гласува следното становище: Във връзка с това, че доста жители на общината все още нямат реализирани улици и до тях не може да стигне техниката, с която се извършва сметосъбирането, тези хора са ощетени и не са равнопоставени с останалите жители на общината. След доста дебати на проведеното заседание на постоянната комисия по бюджет и финанси се  направи и прие следното допълнение в Наредбата - да се промени размера на заплащане на такса битови отпадъци от жители, които се налага да пренасят сами отпадъците си до контейнери и определени за това места за събиране на смет.
В чл.23 от Наредба №8 за определяне и администриране на местните такси и цени на услуги на територията на Община Златоград се предлага: създава се ал. 4 със следния текст:
„Когато не е реализирана улица и не се събира от адреса на жителите на нереализираната улица“.
Динамичните процеси в сектора, обхванат от действието на наредбата, изискват периодично осъвременяване на подзаконовия нормативен документ, който ги урежда, предвид сериозното  въздействие на дейностите, осъществявани от община Златоград върху градската среда и облика на публичните пространства, както и адекватност на предлаганите услуги. 
Таксите са възмездена форма на потребление на някои публични услуги. Въвеждането им се обосновава с необходимостта някои делими публични услуги, които се ползват неравномерно от населението, да бъдат частично или напълно заплатени от техните ползватели. Текстът на чл.26, ал.1, предлагаме да се добави нова т.8 със следния текст „За ползване на площи на централен площад“ . В приложение 1 се предлага в точка 7 да отпадне думата „площади“ и да се създаде нова точка 7.1 със следния текст: 
	За ползване на площад за търговска дейност на открито                                      Цена

	на ден (кв. м.)



Нормата на чл.72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост. Следва да се отбележи, че актуализация на размера на таксите за ползване на терени общинска собственост, не е имало от 2017 г. По аргумент на гореизложеното възниква потребност от изменение на Наредба на ОбС Златоград за определянето и администрирането на местните такси и цени на услуги на територията на Община Златоград, в частта на Приложение № 1, касаеща такси за ползване на тротоари, площади, улични платна и др. Предложенията в проекта на Наредба за изменение и допълнение на Наредба за определянето и администрирането на местните такси и цени на услуги на територията на община Златоград, свързани с промяна на размера на някои местни такси, са в резултат на  извършване на актуализация на предлагани услуги и такси за тяхното ползване, някои от които са отпаднали като предлагане на такава услуга. Например: В Приложение 2 на Наредба за изменение и допълнение на „Наредба за определянето и администрирането на местните такси и цени на услуги на територията на Община Златоград” в точка 52 са посочени цени за предоставяне на услуга с багер, като на проведената комисия по Бюджет и финанси на 11.11.2024 година беше докладвано, че такава не се предлага.
Точка 62 от същото приложение предлага цена за услуга: Наем на колелета. Такива няма като наличност.
В предложения Проект за обсъждане на  Наредба за изменение и допълнение на „Наредба за определянето и администрирането на местните такси и цени на услуги на територията на Община Златоград” са отразени предложенията, постъпили от общинските съветници при провеждане на редовно заседание на Постоянната комисия по бюджет и финанси. При разглеждане от останалите членове на ОбС могат да се правят и други предложения за изменения и допълнения.

            Съгласно чл.28, ал.1 и ал.2 от Закона за нормативните актове, Проектът за изменение и допълнение на „Наредба за определянето и администрирането на местните такси и цени на услуги на територията на Община Златоград” е качен на сайта на Община Златоград на 26.11.2024 година.

Във връзка с гореизложените мотиви, предлагам Общински съвет Златоград да разгледа и приеме следният
ПРОЕКТ НА РЕШЕНИЕ:

На основание чл. 21, ал.1, т.7 и ал.2 от ЗМСМА, чл.9 от Закона за местните данъци и такси, чл.8,  чл. 26 и чл. 28 от Закона за нормативните актове, чл. 76, ал. 3 и чл. 79 от АПК, Общински съвет Златоград:
Р Е Ш И:

1. Приема Наредба за изменение и допълнение на Наредба № 8 за определянето и администрирането на местните такси и цени на права и услуги на територията на Община Златоград (Приета с Решение № Ж 518/08.06.2017 г. на Общински съвет Златоград, в сила от 01.07.2017г., изм. и доп. с Решение № Ж 649/29.11.2017 г., в сила от 29.11.2017 г., изменена  с Решение № 470 от 27.11.2018 г. по Адм. дело № 288/2018г. на Административен съд Смолян, в сила от 15.12.2018г., изм. и доп. с Решение № Ж 875/27.12.2018 г., в сила от 01.01.2019 г., изм. и доп. с Решение № З 225/29.12.2020 г., в сила от 11.01.2021 г.,изм. и доп. с Решение № З 289/19.05.2021 г., изм. с Решение № З 306/10.06.2021г., в сила от 01.01.2021 г., изм. и доп. с Решение № З 330/25.08.2021г., в сила от 13.09.2021г., изм. и доп. с Решение № З 664 /28.02.2023г., в сила от 13.03.2023г.), както следва:
            § 1. В чл.23, се създава нова алинея  (4), със следният текст: „Когато не е реализирана улица и отпадъците не се събират от домовете на жители на нереализирани улици“.
            § 2.  В чл. 49 се прави допълнение и текстът придобива следният вид: „Таксите  се събират на касата в Център за информационно и административно обслужване на гражданите в сградата на Общината и се записват в Регистър, специално създаден за това.“ 
            § 3.  Наредбата за изменение и допълнение на Наредба № 8 за определянето и администрирането на местните такси и цени на права и услуги на територията на Община Златоград, приета с Решение №…….. по протокол №….... от ……… 2024 г. на Общински съвет Златоград, влиза в сила от датата на приемането й”.

ЕМИЛИЯ КРЪСТЕВА
Председател на Общински съвет 
на Община Златоград

